5. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Κ6-497 της 22 Απρ./5 Μαΐου 1980 (ΦΕΚ Β΄ 445) Περί καθορισμού περιεχομένου, τύπου, τρόπου, υποβολής και καταχωρήσεως των υπό του Νόμ. 703/77 προβλεπομένων γνωστοποιήσεων, αιτήσεων κ.λπ. Έχοντας υπόψη: 1.Τις διατάξεις του Νόμ. 400/76 «περί Υπουργικού Συμβουλίου και Υπουργείων». 2.Τις διατάξεις του Π.Δ. 607/76 «περί του Οργανισμού του Υπουργείου Εμπορίου». 3.Τις διατάξεις του Νόμ. 703/77 «περί ελέγχου μονοπωλίων και ολιγοπωλίων και προστασίας του ελευθέρου ανταγωνισμού». 4.Τις διατάξεις του Π.Δ. 247/78 «περί οργανώσεως της Υπηρεσίας προστασίας του ανταγωνισμού παρά τω Υπουργείω Εμπορίου». 5.Τις από 6.7.78 και 13.7.78 γνωμοδοτήσεις της Επιτροπής Προστασίας του Ανταγωνισμού, σχετικές με το περιεχόμενο, τον τύπο, τον τρόπο υποβολής και καταχωρίσεως των υπό των διατάξεων του Νόμ. 703/77, προβλεπομένων γνωστοποιήσεων, αιτήσεων αρνητικής πιστοποιήσεως ή εκδόσεως αποφάσεων εξαιρέσεως και των καταγγελιών, αποφασίζουμε: Καθορίζουμε το περιεχόμενο, τον τύπο, τον τρόπο υποβολής και τα στοιχεία καταχωρίσεως των υπό των διατάξεων του Νόμ. 703/77 προβλεπομένων γνωστοποιήσεων αιτήσεων αρνητικής πιστοποιήσεως, αιτήσεων για έκδοση αποφάσεων εξαιρέσεως και των καταγγελιών του άρθρ. 24 για παράβαση των άρθρ. 1 παρ. 1 ή 2 του ίδιου Νόμου ως κατωτέρω: α)Το περιεχόμενο και τον τύπο των κατά τα άρθρ. 20 και 21 του Νόμ. 703/77 γνωστοποιήσεων, των κατά το άρθρ. 11 παρ. 1 αιτήσεων αρνητικής πιστοποιήσεως και των κατά το άρθρ. 1 παρ. 3 του αυτού Νόμου αιτήσεων για έκδοση αποφάσεων εξαιρέσεως, σε ενιαίο κείμενο, όπως αυτό αποτυπώνεται στο έντυπο (παράρτημα Α) που επισυνάπτεται στην παρούσα. β)Το περιεχόμενο και τον τύπο των κατά το άρθρ. 24 παρ. 1 του Νόμ. 703/77 καταγγελιών, όπως αυτό αποτυπώνεται στο έντυπο (παράρτημα Β), που επισυνάπτεται στην παρούσα. γ)Τα στοιχεία των κατά τα άρθρ. 20 και 21 του Νόμ. 703/77 γνωστοποιουμένων συμπράξεων που θα καταχωρούνται απαραίτητα στο προσωρινό μητρώο Συμπράξεων Επιχειρήσεων, ως εξής: (1)Ημερομηνία καταρτίσεως της Συμπράξεως και καταθέσεως της γνωστοποιήσεως με ιδιαίτερη σημείωση, για την εμπρόθεσμη ή εκπρόθεσμη κατάθεση. (2)Στοιχεία των Επιχειρήσεων ή των νόμιμων εκπροσώπων που υποβάλλουν τη γνωστοποίηση. (3)Στοιχεία του αντίκλητου στην Αθήνα. (4)Στοιχεία όλων των Επιχειρήσεων που μετέχουν στη γνωστοποιούμενη σύμπραξη. (5)Μορφή της συμπράξεως (Συμφωνία-απόφασηεναρμονισμένη πρακτική). (6)Περίληψη του περιεχομένου της συμπράξεως (7)Αριθμός διπλοτύπου εισπράξεως Δημοσίου Ταμείου και στοιχεία φακέλλου που αρχειοθετήθηκε. (10)Συνοπτικά αποτελέσματα ερεύνης.-Περίληψη εισηγήσεως. (11)Αριθμός και ημερομηνία αποφάσεως της Επιτροπής Προστασίας του Ανταγωνισμού (Ε.Π.Α.). (12)Ένδικα μέσα που ασκήθηκαν και οι σχετικές αποφάσεις των αρμοδίων Δικαστηρίων που εκδόθηκαν μέχρι να καταστούν αμετάκλητοι. δ)Τα ανωτέρω έντυπα, χορηγούνται από την Υπηρεσία στους ενδιαφερομένους, μετά δε τη συμπλήρωσή τους σύμφωνα με τις οδηγίες που παρέχονται σ’ αυτά υποβάλλονται στη Δ/νση Προστασίας του ανταγωνισμού σε δύο ή σε τρία αντίγραφα ανάλογα με την περίπτωση που αφορούν. Ειδικώτερα στα αντίγραφα των γνωστοποιήσεων κατά την παραλαβή τους, θα τίθεται από την Υπηρεσία, ειδική σφραγίδα με την οποία θα βεβαιώνεται η ημερομηνία παραλαβής και ο αριθμός καταχωρίσεως της γνωστοποιουμένης Συμπράξεως στο Προσωρινό Μητρώο Συμπράξεων Επιχειρήσεων ένα δε από αυτά θα δίδεται στον ενδιαφερόμενο ως αποδεικτικό στοιχείο καταθέσεως. (Ακολουθούν υποδείγματα). 